เกินเป้า
ข่าวดีตั้งแต่ต้นปี เมื่อ กฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เปิดแถลงข่าวว่า เดือน ธ.ค. 2558 รัฐบาลสามารถจัดเก็บรายได้เกินเป้าเป็นเดือนแรกถึง 5.79 หมื่นล้านบาท
14 ม.ค. 2559

ข่าวดีตั้งแต่ต้นปี เมื่อ กฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เปิดแถลงข่าวว่า เดือน ธ.ค. 2558 รัฐบาลสามารถจัดเก็บรายได้เกินเป้าเป็นเดือนแรกถึง 5.79 หมื่นล้านบาท
ทำให้รวม 3 เดือนแรกของปีงบประมาณ รัฐบาลจัดเก็บรายได้รวมได้ถึง 5.81 แสนล้านบาท สูงกว่าเป้า 6.45 หมื่นล้านบาท ทำให้ปีงบประมาณนี้ กระทรวงการคลังเชื่อว่าจะจัดเก็บรายได้ได้ตามเป้าหมายที่ตั้งไว้ 2.33 ล้านล้านบาท
กำลังใจชื้นว่ามาตรการกระตุ้นเศรษฐกิจได้ผล ทำให้มีการเสียภาษีเพิ่มกันถ้วนหน้า
แต่พอดูรายละเอียดการจัดเก็บรายได้ ก็ต้องร้องอ๋อ!
เพราะสาเหตุที่จัดเก็บรายได้เกินเป้าเป็นหมื่นๆ ล้านนั้น เป็นรายได้พิเศษจากการนำส่งรายได้จากการประมูลคลื่นความถี่ 4จี จำนวน 4.03 หมื่นล้านนั่นเอง
แหม! ดีใจเก้อเลย